Diari Oficial de la Generalitat Valenciana


Sumari del DOGV 5148, del 02-12-2005 (2005/13371)

RESOLUCIÓ de 21 de novembre de 2005, del Rectorat de la Universitat Jaume I, per la qual es convoca oferta pública per a la selecció d'un oficial de laboratori adscrit al Departament d'Enginyeria de Sistemes Industrials i Disseny, amb contracte laboral temporal per obra o servei.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5148

Data del DOGV
:   02-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/13457


Data del document
:   21-11-2005

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * professió tècnica
    * concurs administratiu

RESOLUCIÓ de 21 de novembre de 2005, del Rectorat de la Universitat Jaume I, per la qual es convoca oferta pública per a la selecció d'un oficial de laboratori adscrit al Departament d'Enginyeria de Sistemes Industrials i Disseny, amb contracte laboral temporal per obra o servei. [2005/M13265]
  
D'acord amb el que preveu l'article 17.2 del II Conveni Col·lectiu del Personal Laboral de les Universitats Públiques de la Comunitat Valenciana, aquest Rectorat de la Universitat Jaume I, en ús de les atribucions que li confereix la legislació vigent, convoca una oferta pública per a la selecció d'un oficial de laboratori d'acord amb les següents bases:
  
1) Denominació del lloc de treball: oficial de laboratori.
  
2) Retribució íntegra mensual
  
Les retribucions seran les corresponents a la classificació C16E012 del vigent Conveni Col·lectiu per al Personal Laboral de les Universitats Públiques de la Comunitat Valenciana.
  
3) Objecte i període
  
Selecció d'un oficial de laboratori adscrit al Departament d'Enginyeria de Sistemes Industrials i Disseny, per a realitzar les següents tasques:
  
- Manteniment, control i comprovació del material, equips i instal·lacions dels laboratoris del àrea d'Enginyeria dels Processos de Fabricació, en general, i del Laboratori Integrat de Disseny i Fabricació i Plàstics/Prototipatge en concret. Control de l'inventari dels laboratoris assignats.
  
- Manteniment i actualització dels arxius documentals o suports informàtics necessaris per al manteniment i gestió de l'equipament (normativa i documentació de l'equipament).
  
- Preparació de l'equipament per a la preparació de les pràctiques i els treballs d'investigació que es realitzen al laboratori, col·laborant amb el professorat en el desenvolupament d'aquestes.
  
- Controlar les existències del magatzem, adquisició del material per a les pràctiques d'acord amb les ordres del personal responsable del Departament i, en absència de personal de major qualificació, haurà d'elaborar les propostes d'adquisició.
  
- Conèixer i realitzar les tasques de maneig i utilització de les tècniques i els equipaments precisos per als treballs que se li encomanen propis de la seua àrea de competència.
  
- Instal·lació, maneig i gestió de la maquinaria i equipament i paquets informàtics, a nivell d'usuari.
  
- Gestió i vigilància del compliment de les normes de seguretat i higiene als laboratoris.
  
- Gestió de residus dels laboratoris.
  
- Preparació del material (components, muntatges, equips) que siguen requerits per a impartir les pràctiques docents.
  
- Suport a la preparació de la documentació que siga requerida per a la realització de les pràctiques ressenyades en l'apartat anterior.
  
- Assistència al professor en les pràctiques, per reforçar el seu treball i executar aquells processos operatius pels que siga requerit.
  
- Construcció de tots aquells prototips, utillatges, etc. requerits en els treballs experimentals de les assignatures, projectes final de carrera, treballs d'investigació, etc.
  
- Suport gràfic e informàtic a les publicacions del àrea de coneixement.
  
- I totes aquelles funcions inherents al lloc de treball d'acord amb la categoria professional d'aquest.
  
S'estableix un període de prova d'acord amb l'article 16 del II Conveni Col·lectiu del PAS Laboral de les Universitats Públiques de la Comunitat Valenciana.
  
4) Jornada de treball: 35 hores setmanals.
  
5) Requisits dels aspirants
  
- Ser espanyol o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat Constitutiu de la Comunitat Europea. Els nacionals d'estats no comunitaris amb residència legal a Espanya podran participar en aquest procediment selectiu d'acord amb les condicions previstes a la normativa d'estrangeria en vigor.
  
- Tenir complits 18 anys i no haver arribat a l'edat de jubilació.
  
- Estar en possessió del títol de Batxiller Superior, Formació Professional de segon grau o equivalent. En el cas de titulacions obtingudes a l'estranger haurà de posseir la credencial que acredite l'homologació d'aquestes.
  
- No patir malaltia ni estar afectat per limitació física o psíquica que siga incompatible amb el compliment de les funcions requerides.
  
- No haver sigut separat, mitjançant expedient disciplinari, del servei de qualsevol de les administracions públiques, ni trobar-se inhabilitat per al compliment de funcions públiques. Les persones la nacionalitat de les quals no siga l'espanyola, i que aspiren a aquesta plaça, hauran d'acreditar, igualment, no estar sotmeses a sanció disciplinària o condemna penal que impedisca, al seu estat, l'accés a la funció pública.
  
Aquests requisits hauran de posseir-se al dia de la finalització del termini de presentació de sol·licituds, i mantenir-se fins al moment de la signatura del contracte de treball.
  
6) Sistema selectiu de la plaça
  
Consistirà en una prova teoricopràctica de caràcter obligatori i eliminatori, relacionada amb el temari que figura en l'annex III d'aquesta convocatòria.
  
La durada màxima d'aquest exercici serà de seixanta minuts. Aquest exercici es puntuarà de 0 a 10 punts, sent necessari obtindre un mínim de 5 punts per a superar-lo.
  
La comissió avaluadora podrà declarar desert el procediment de selecció en el cas que realitzat l'exercici teoricopràctic el perfil dels candidats millor puntuats no s'ajuste, de forma total, a la convocatòria.
  
7) Comissió avaluadora
  
La comissió avaluadora tindrà l'estructura que figura en l'annex II d'aquesta convocatòria.
  
Les persones que constituïsquen la comissió hauran d'abstenir-se d'intervenir quan coincidisca en elles alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
La presidència de la comissió podrà sol·licitar als membres d'aquesta una declaració expressa de no trobar-se en cap de les circumstàncies previstes en els articles esmentats.
  
La comissió resoldrà tots els dubtes que puguen sorgir de l'aplicació d'aquestes normes, així com en allò que puga produir-se en els casos no previstos.
  
El procediment d'actuació de la comissió s'ajustarà en tot moment a allò que disposa la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
8) Presentació d'instàncies
  
Les sol·licituds, emplenades d'acord amb el model que s'adjunta en l'annex I, s'han de presentar al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 10 dies naturals a partir del dia següent a la publicació de la convocatòria en el Diari Oficial de la Generalitat Valenciana.
  
En l'apartat Codi de la sol·licitud haurà de figurar el número 9825.
  
Les instàncies presentades a les oficines de correus hauran de complir el procediment que estableix l'article 205.3 del Reglament dels Serveis de Correus: les instàncies es presentaran en sobre obert perquè l'empleat hi estampe el segell de dates en la part superior esquerra, hi ha de figurar també amb claredat el nom de l'oficina i la data.
  
És necessari presentar una fotocòpia del DNI.
  
No serà necessària la compulsa dels documents que es presenten fotocopiats, serà suficient amb la declaració jurada de la persona interessada sobre l'autenticitat dels documents, així com les seues dades que figuren en la instància, sense perjudici que en qualsevol moment la comissió o la universitat puga requerir els aspirants que acrediten la veracitat de les circumstàncies i documents aportats, que hagen sigut objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seva nacionalitat i, si escau, els documents que acrediten el vincle de parentiu i el fet de viure o estar a càrrec del nacional d'un altre estat amb què tinguen el dit vincle o la targeta de residència temporal o permanent o documentació requerida d'acord amb la normativa d'estrangeria. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu o està al seu càrrec.
  
9) Llista d'admesos i resultat de la selecció
  
Finalitzat el termini per presentar instàncies, el rector dictarà una resolució per la qual aprovarà la llista d'admesos i exclosos en aquest procés selectiu, així com la composició de la comissió avaluadora encarregada de jutjar-lo.
  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicarà al tauler d'anuncis del Servei de Recursos Humans i en el web del Servei de Recursos Humans en el SIC: http://www.uji.es/CA/serveis/rec-hum/
  
10) Norma final
  
Aquesta convocatòria, les seues bases i tots els actes administratius que se'n deriven i de les actuacions de la comissió avaluadora, podran ser impugnats per les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.
  
Castelló de la Plana, 21 de novembre de 2005.- El rector: Francisco Toledo Lobo.
  
ANNEX I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
Codi:
  
SOL·LICITE l'admissió en el procés selectiu per a cobrir una plaça temporal de ..., convocat per Resolució de data ..., publicat en el Diari Oficial de la Generalitat Valenciana número ...
  
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.
  
La persona interessada,
  
Castelló de la Plana, ... d ... de 2005
  
RECTORAT DE LA UNIVERSITAT JAUME I
  
ANNEX II
  
Comissió avaluadora titular
  
President: vicerector d'Infraestructures i Serveis, o persona en qui delegue.
  
Tres vocals en representació de la Universitat Jaume I.
  
Un representant del Comitè d'Empresa, a proposta d'aquest òrgan.
  
Secretari: el cap del Servei de Recursos Humans o persona en qui delegue, que actuarà amb veu però sense vot.
  
Comissió avaluadora suplent: la mateixa estructura.
  
ANNEX III
  
Temari
  
1. Materials
  
Tipus de materials: metàl·lics i no-metàl·lics.
  
Propietats mecàniques: estàtiques i dinàmiques.
  
Altres propietats físiques.
  
Materials metàl·lics: fèrrics i no-fèrrics.
  
La deformació elàstica i plàstica dels metalls.
  
Tractaments tèrmics dels metalls i al·leacions fèrriques.
  
Els materials no metàl·lics: plàstics, elastòmers, compostos, etc.
  
2. La especificació geomètrica de les peces y metrologia
  
El dibuix mecànic: plànols
  
Toleràncies i ajustes dimensionals
  
Mètodes de inspecció i mesura
  
Instruments de mesura directa, de longituds i angles, e indirecta per comparació.
  
3. Mecànica i resistència de materials
  
Forces i moments
  
Centres de gravetat
  
Lleis bàsiques de l'estàtica i la dinàmica
  
Cinemàtica
  
Potencia i energia
  
Força i tensió. Estats de treball del material
  
4. Elements mecànics
  
Elements de unió.
  
Sistemes de rosca. Nomenclatura.
  
Elements de transmissió.
  
Rodaments i coixinets
  
Elements elàstics.
  
5. Màquines i taller mecànic
  
Fonaments de màquines-eina: torns, fresadores, centres de mecanitzat, etc .
  
Verificació de màquines.
  
Fonaments de manteniment mecànic.
  
Procediments de fabricació: mecanitzats, soldadura, modelat, etc.
  
Eines de taller manuals y motoritzades.
  
Formes comercials dels materials.
  
6. Mecanitzat
  
Processos fonamentals.
  
Característiques de les eines de tall.
  
Condicions de tall.
  
Tornejat, fressat, foradat, etc.
  
7. Programació de maquines de control numèric
  
Introducció a la fabricació amb control numèric
  
Dispositius de control.
  
Aspectes previs a la programació: orígens, preparacions, etc.
  
La programació ISO: funcions preparatòries, funcions de eina i compensacions, funcions auxiliars, etc.
  
8. Disseny i fabricació assistida per ordinador (CAD/CAM)
  
Fonaments del procés de disseny assistit per ordinador
  
Delineació (CAD 2D) y modelat (CAD 3D) per ordinador.
  
Programació assistida de màquines CNC. Fonaments
  
Documentació del disseny: gestió de la documentació i la informació.
  
9. Automatització
  
Nocions bàsiques d'automatització
  
Tipus d'automatització: elèctrica, pneumàtica, etc.
  
Nocions bàsiques de programació d'autòmats industrials.
  
10. Fonaments d'informàtica
  
Sistema operatiu MS-DOS i entorn Windows a nivell d'usuari